**ЗАКОН**

**О ДОПУНАМА ЗАКОНА О ЗАДУЖИВАЊУ, ДУГУ И ГАРАНЦИЈАМА РЕПУБЛИКЕ СРПСКЕ**

Члан 1.

У Закону о задуживању, дугу и гаранцијама Републике Српске („Службени гласник Републике Српске“, бр. 71/12, 52/14 и 114/17) у члану 42. испред ријечи: „Гаранције“ додаје се број 1 у обостраној загради, а послије става 1. додају се нови ст. 2. и 3, који гласе:

„(2) Изузетно од става 1. овог члана, гаранције Републике Српске могу се издати и за гарантовање обавеза насталих задужењем по основу емисије дугорочних дужничких хартија од вриједности јавних предузећа за пројекте од посебног значаја за Републику Српску.

(3) Све одредбе овог закона које се односе на кориснике кредита и зајмопримце за чија задужења се издају гаранције Републике Српске сходно се примјењују и на емитенте дугорочних дужничких хартија од вриједности из става 2. овог члана.“

Члан 2.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-1129/20 ПРЕДСЈЕДНИК

Датум:17. децембра 2020.године НАРОДНЕ СКУПШТИНЕ

Недељко Чубриловић